Արտադրանքի սերտիֆիկացման մարմնում հաստատված է AS 7.13 PR02-2019 Բողոքարկումների և գանգատների կառավարման կարգը, որով սահմանվում է արտադրանքի համապատասխանության գնահատման գործընթացում սերտի‎‎ֆիկացման մարմնի և հայտատուի միջև առաջացած տարաձայնությունների քննարկման կարգը:

Եթե հայտատուն համաձայն չէ արտադրանքի համապատասխանության գնահատման գործընթացում ընդունված որոշումներին, ապա նա կարող է գրավոր բողոքարկել Ընկերության բողոքարկման հանձնաժողովին` բողոքին կից ներկայացնելով անհրաժեշտ փաստաթղթերը:

Բողոքարկումը քննարկվում է արտադրանքի սերտիֆ‎իկացման մարմնի բողոքարկման հանձնաժողովի կողմից` բողոքարկումը ստանալուց ոչ ուշ քան 15 օրվա ընթացքում:

Հայտատուն իրավունք ունի մասնակցել հանձնաժողովի նիստին և հայտնել իր կարծիքը:

Շահագրգիռ կողմերից յուրաքանչյուրը իրավունք ունի քննարկվող հարցի շուրջ հրավիրել իրավասու փորձագետի` բողոքարկման հանձնաժողովին պարզաբանումներ տալու համար:

Բողոքի քննարկման ժամանակ առաջացած ծախսերը (համապատասխան մասնագետներ հրավիրելու) վճարում է հայտատուն:

Եթե հայտատուն համաձայն չէ բողոքարկման հանձնաժողովի որոշման հետ, նա իրավունք ունի դիմել համապատասխանության գնահատման ազգային մարմնին կամ դատարան: